***Приложение***

*към* ***Форма на завършване на обучението и процедура за провеждане на Държавен изпит за ОКС „Бакалавър“ за спец. „Софтуерни и Интернет технологии“, дипломиращи се през 2023г.***

При явяване на държавен изпит всеки студент е длъжен да се яви пред определените зали не по-късно от 30 минути преди началото на изпита (*теоретичен/практически*), а 10 минути преди неговото начало се прекратява допускането на студенти.

Студентите влизат един по един в изпитните зали, където:

* Самоличността и правото за явяване на държавен изпит на всеки студент се установява със студентска книжка, лична карта.
* Личните вещи, които не са необходими за провеждане на изпита, се оставят на място в залата, определено от квесторите.
* Забранено е използването на електронни устройства от всякакъв вид. Необходимо е всички внесени електронни устройства да бъдат изключени преди започване на изпита и да бъдат оставени на определените за целта места.
* Студентите се настаняват по начин, определен от квесторите. *Поради повишаване на заболеваемостта от КОВИД е препоръчително носенето на маска.*

Държавният изпит за специалност „СОФТУЕРНИ И ИНТЕРНЕТ ТЕХНОЛОГИИ” е в две части, които се провеждат в един ден.

Първата част на изпита е теоретична. Генерира се вариант на електронен тест за всеки студент, който се решава 2 астрономически часа. Работите се предават и резултатите се оповестяват 30 минути след приключването на изпита. ***Задължително трябва да се приключи теста коректно, с натискане на “Submit”.***

Втората част на изпита е практическа, с продължителност 3 астрономически часа. Предоставя се вариант на условието на практическата задача за всеки студент. Работите се предават и резултатите се оповестяват 30 минути след приключването на изпита.

По време на всяка една част от изпита, се допуска използването само на изпитна тетрадка осигурена от катедра СИТ. Пише се само с химикал - задължително син или черен цвят.

***По време на изпита може да се използват официално издадено копие на конспекта.*** Всички други пособия са забранени.

Преди началото на изпита, член на изпитната комисия или квестор инструктира студентите:

* за реда и изискванията за провеждане на изпита
* за продължителността на изпита.
* за залата и часа в който ще бъдат обявени резултатите от изпита.

По време на изпита в залата и около нея се пази пълен ред и тишина.

При излизане от залата до тоалетна, студентите се придружават от квестор.

Изпитът се анулира и студентът получава съответната санкция при:

* установено преписване или опит за преписване;
* намирането при студентите на нерегламентирани помощни средства;
* провеждането на разговори, без значение на тяхното естество;
* установена измама или опит за измама.

След приключване на изпита, изпитните материали се предават на изпитната комисия/квесторите.

Практическият и теоретичният изпит се оценяват поотделно. При положение, че на една от двете части на изпита оценката е слаб (2.00), то крайната оценка от държавния изпит е слаб (2.00). Оценките са окончателни и не подлежат на преразглеждане.

***Студентите успешно издържали която и да е част от изпита, но с резултат който не ги удовлетворява имат право да се откажат от по нататъшното провеждане на изпита и да се явят на следваща сесия на ДИ****.*

Според правилника на ТУ-Варна, студентите нямат право на явяване за повишаване на оценка от ДИ, ако той е бил успешно положен. Напомняме на студентите, че според ЗВО за продължаване на образованието в ОКС „Магистър” е необходима оценка най-малко „добър” от дипломата за ОКС „Бакалавър”.